ઉધારમાં ડૂબેલા રિલાયન્સ કમ્યુનિકેશન્સના માલિક અનિલ અંબાણી હવે પોતાના ઉધારનો બોજો ઓછો કરવામાં વ્યસ્ત છે . 45 , 000 કરોડના ઉધાર હેઠળ દબાયેલા અનિલ અંબાણીને મુસીબતમાંથી ઉગારવા માટે મોટા ભાઇ મુકેશ અંબાણીએ હાથ લંબાવ્યો છે . અનિલ અંબાણીની કંપની જિયો સાથે કરાર કરી પોતાનો બોજો હળવો કરશે . આ હેઠળ આરકોમે પોતાના વાયરલેસ વેપાર વેચવા માટે રિલાયન્સ જિયો સાથેના કરાર પર હસ્તાક્ષર કર્યા છે . આ કરાર હેઠળ જિયો આરકોમ પાસેથી ટાવર , ફાયબર અને એમસીએન બિઝનેસનું હસ્તાંતરણ કરશે . હવે બોલી બાદ બંને કંપનીઓ વચ્ચે કરાર પર હસ્તાક્ષર થઇ ગયા છે . કરારમાં થયેલ સમજૂતી હેઠળ આરકોમ અને તેના સહયોગીઓ પાસેથી ચાર શ્રેણીઓ હેઠળ સંપત્તિઓનું હસ્તાંતરણ કરવામાં આવશે . આ હસ્તાંતરણ સરકારી અને નિયમનકારી મંજૂરીઓ સાથે - સાથે તમામ કરજદારો અને શેરધારકોની સંમતિથી થયો છે . ઉલ્લેખનીય છે કે , અનિલ અંબાણીએ વાયદો કર્યો હતો કે , તેઓ વર્ષ 2018માં પોતાના ઉધારના બોજને 25,000 કરોડ ઓછું કરી લેશે .